84 लाख रु. से बनी सड़क एक साल भी नहीं टिक पाई
इधर, भूगड़ा क्षेत्र की सड़कें भी खस्ताहाल
माही डैम| निचलाघंटाला में भैरवजी मंदिर से सागतलाई तक बनाई गई सड़क एक साल में ही टूट गई। ठेकेदार द्वारा दो बार पेचवर्क भी किया, लेकिन फिर टूट गई। ग्रामीणों ने ठेकेदार और सार्वजानिक निर्माण विभाग की मिलीभगत से घटिया सड़क बनाने का आरोप लगाया।
84 लाख रुपए केी लागत से बनाई गई सड़क में घटिया सामग्री के इस्तेमाल का आरोप लगाते हुए ग्रामीणों ने संबंधित के खिलाफ कार्रवाई की मांग की है। इस संबंध में एईएन अनिल चरपोटा से पूछे जाने पर बताया कि बजरी और गिट्टी आदि भारी वाहनों में भरकर लाने से ग्रामीण क्षेत्र की सड़क टूट चुकी है।
माहीडैम. शहरके करीब भूंगड़ा क्षेत्र में सड़कें पूरी तरह से खस्ताहाल हो चुकी है। भूंगड़ा से माही डेैम रोड और बड़बड़िया से बांसवाड़ा तक सड़क पर गडढों की भरमार हैं। खस्ताहाल सड़कों के कारण आए दिन वाहन चालक दुर्घटना के शिकार होते हैं। सोमवार को क्षेत्र के सोहनलाल कलाल के नेतृत्व में लोगों ने कलेक्टर को ज्ञापन देकर सड़कों की दशा सुधारने की मांग की।
निचला घंटाला से सागतलाई तक की क्षतग्रस्त सड़क।
hin_Deva hin_Deva hin_Deva hin_Deva hin_Deva bho_Deva